Benedikt XVI.

Benedikt XVI. (łaćonsce Benedictus PP. XVI), z byrgarskim mjenom Josef Alois Ratzinger (* 16. apryla 1927 w Marktl am Inn; † 31. decembra 2022 we Vatikanskim měsće), běše wot 19. apryla 2005 do 28. februara 2013 bamž a z tym nawoda romsko-katolskeje cyrkwje a Vatikana. Wón bě hakle třeći bamž w cyrkwinskich stawiznach, kiž wotstupi.

Wón wuzwoli so 19. apryla 2005 wot 115 wobdźělenych kardinalow w štwórtym wólbnym kole po jenož 26 hodźin trajacej konklawje za naslědnika Jana Pawoła II..

Do swojeho wuzwolenja na bamža bě Benedikt XVI. dekan kardinalskeho kolegija a prefekt kongregacije za wučbu wěry. Płaćeše jako jedyn z najwuznamnišich kardinalow a wopisowaše so husto jako teologiska a cyrkwinopolitiska prawa ruka bamža Jana Pawoła II.

W zjawnosći płaćeše Benedikt XVI. jako konserwatiwny.

Swoje poslednje lěta bydleše w bliskim susodstwje z amtěrowacym bamžom Franciskusom we Vatikanje.

 Wotkaz 

Kategorija:Muž
Kategorija:Rodź. 1927
Kategorija:Zemr. 2022
Kategorija:Bamž
Kategorija:Němc